b'\n_START_ARTICLE_\nFiat\n_START_SECTION_\nFiat Automobiles\n_START_PARAGRAPH_\nFiat Automobiles SpA je dioni\xc4\x8dko dru\xc5\xa1tvo koje proizvodi automobile s brandom Fiat, u sklopu Fiat Automobiles Group.\n_START_SECTION_\nPovijest\n_START_PARAGRAPH_\nPrva Fiatova tvornica otvorena je 1900. u Torinu, u Corsu Dante, sa 150 zaposlenih gdje su proizveli 24 automobila sa 3 kota\xc4\x8da i 12 KS. Fiatov logo je dizajnirao Biscaretti 1904. Fiat se 1908. pro\xc5\xa1irio i izvan Italije i tako bio dostupan u Njema\xc4\x8dkoj i u SAD-u. Fiat je imao mnogo modela od kojih su najpoznatiji iz na\xc5\xa1eg doba Punto, Panda, Duna itd.\n_START_SECTION_\nFiat Group Automobiles\n_START_PARAGRAPH_\nFiat Group Automobiles (FGA) dioni\xc4\x8dko je dru\xc5\xa1tvo kojemu je stopostotni vlasnik Fiat SpA. Osnovano je 1. velja\xc4\x8de 2007. kao slijednik dotada\xc5\xa1njeg dru\xc5\xa1tva Fiat Auto SpA. _NEWLINE_Potkraj travnja 2008. FGA je sklopila sporazum sa srpskom vladom o kupnji tvornice Zastava u Kragujevcu . _NEWLINE_U travnju 2009. FGA je kupila 20% vlasni\xc5\xa1tva Chrysler Group LLC, \xc5\xa1to je prodao Cerberus Capital Management L.P., zapo\xc4\x8dev\xc5\xa1i savez dviju tvrtki. Po tom dogovoru Fiat treba do prve polovice 2014. stupiti u vlasni\xc5\xa1tvo vi\xc5\xa1e od 50% Chryslera. Zajedni\xc4\x8dki im je cilj proizvoditi vi\xc5\xa1e od 6 milijuna vozila godi\xc5\xa1nje.\n_START_SECTION_\nFiat SpA\n_START_PARAGRAPH_\nFiat SpA je dioni\xc4\x8dko dru\xc5\xa1tvo, talijanska industrijska grupa nastala 1. sije\xc4\x8dnja 2011. od dotada\xc5\xa1nje Fiat Group, po\xc5\xa1to se od nje odvojila Fiat Industrial s proizvodnjom poljoprivrednih i industrijskih strojeva. Ve\xc4\x87inski dioni\xc4\x8dar je Exor, holding \xc4\x8diji su vlasnici potomci Fiatova utemeljitelja Giovannija Agnellija, s prezimenima Agnelli, Elkann i Nasi. Glavni dioni\xc4\x8dar i Exorov predsjednik je John Elkann.'